CELEX: 32020D0664
Language: hu
Date: 2020-05-18 00:00:00
Title: A Tanács (KKBP) 2020/664 határozata (2020. május 18.) az Európai Unió közép-afrikai köztársasági tanácsadó KBVP-missziójáról(EUAM RCA) szóló (KKBP) 2019/2110 határozat módosításáról

19.5.2020   
               
               
                  HU
               
               
                  Az Európai Unió Hivatalos Lapja
               
               
                  L 157/3
               
            
         A TANÁCS (KKBP) 2020/664 HATÁROZATA
         (2020. május 18.)
         az Európai Unió közép-afrikai köztársasági tanácsadó KBVP-missziójáról(EUAM RCA) szóló (KKBP) 2019/2110 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     a Tanács 2019. december 9-én a (KKBP) 2019/2110 határozattal (1) létrehozta az Európai Unió közép-afrikai köztársasági tanácsadó KBVP-misszióját (EUAM RCA) az EUAM RCA elindításától számított két éves megbízatással.
                  
               
                     (2)
                  
                  
                     A pénzügyi referenciaösszeget a (KKBP) 2019/2110 határozat elfogadásától számított hat hónapra, azaz 2020. június 8-ig határozták meg, mely időszakban el kellett végezni az EUAM RCA kezdeti műveleti képességének eléréséhez szükséges előkészületeket, azzal a várakozással, hogy az EUAM RCA elindításakor fogják meghatározni a megbízatás fennmaradó időszakára szóló referenciaösszeget.
                  
               
                     (3)
                  
                  
                     A COVID-19-pandémiával kapcsolatos jelenlegi körülmények között az EUAM RCA elindítása további előkészületeket igényel.
                  
               
                     (4)
                  
                  
                     A Politikai és Biztonsági Bizottság 2020. április 16-án megállapodott arról, hogy meg kell ezért hosszabbítani két hónappal, azaz 2020. augusztus 8-ig a kezdeti referenciaösszeg érvényességi időszakát.
                  
               
                     (5)
                  
                  
                     A (KKBP) 2019/2110 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/2110 határozat 13. cikkében az (1) bekezdés helyébe a következő szöveg lép:
            
                        „(1)
                     
                     
                        Az EUAM RCA-val kapcsolatos kiadások fedezésére szolgáló pénzügyi referenciaösszeg a 2020. augusztus 8-ig tartó időszakra 7 100 000 EUR. Az ezt követő időszakok tekintetében előirányzandó pénzügyi referenciaösszegről a Tanács dönt.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. május 18-án.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (KKBP) 2019/2110 határozata (2019. december 9.) az Európai Unió közép-afrikai köztársasági tanácsadó KBVP-missziójáról (EUAM RCA) (HL L 318., 2019.12.10., 141. o.).